钦定古今图书集成/明伦汇编/官常典/第528卷 > 蔡珍
## 钦定古今图书集成/明伦汇编/官常典/第528卷 > 蔡珍

按《元史》本传：“珍，彰德安阳人。父兴，幼隶军籍，从宗王
口温不花出征，权管军百户。兴告老，以珍代之。珍素
骁勇，岁戊午，从宪宗攻宋合州钓鱼山。中统元年，从
世祖征阿里不哥。三年，从征李璮。后从镇襄阳，徇安
庆，攻五河，所至有功。南方平，遂入备宿卫。十四年，授
忠显校尉、管军总把，寻命权千户。是年冬，扈驾驻黑”
城。珍遣兵士储刍槁，筑土室，军府赖其用。道遇冻者，
必扶入密室温煦之。军粮必为撙节，不使顿绝，以致
饥困。十五年充本卫都镇抚。十七年升忠武校尉、中
卫亲军总把。俄改属后卫，赐银符。时白海初建行营，
命珍督役卒事。民不知扰，虽草木无纤介损。帝临幸
问其故，近臣以“蔡珍号令严肃”为对。帝嘉之，赏以钞
若干。二十一年，改授胶东海道都漕运司丁壮万户
府都镇抚。二十七年，进后卫亲军千户，佩金符。元贞
元年，进阶《武略》。俄告老而归。子恕袭。